經數:一七三六

經名:大方廣佛華嚴經隨疏演義□卷第七十八

頁數:六一一

上      欄

日當死. 雖有五欲無一念1愛行者. 怖畏

苦到懺悔不惜身命. 如野干決死. 絶無

所思念如彼怖王. 以此□破不畏惡道心.

四當發露不覆瑕疵. 賊毒惡草急須除之.

根露條枯2源流傾竭 . 若覆藏罪是不良人.

迦葉頭陀令大衆中發露. 方等令向一人

發露. 其餘行法. 但以實心向佛像前自心

改革. 如隱處有癰覆諱不治則致於死. 以

此□破覆藏罪心也. 五斷相續心者. 一懺

已後更不復作. 若懺悔已更作3者. 如王法

初犯得輕. 若更作則重. 初入道場罪則易

滅. 更作難除. 若能吐之云何更□. 以此

□破常念惡事心. 六發菩提心者. 昔自安

危人遍惱一切境. 今廣起兼濟. 遍至虛空

界利益於他. 以此□破一切處起惡心也.

七修功補過者. 昔三業造罪不計晝夜. 今

善身口意策勵不休. 匪移山岳安塡江海.

以此□破縱恣三業之心. 八守護正法者.

昔自滅善亦滅他善. 不自隨喜亦不喜他.

今守護諸善方便增廣不令斷絶. 勝□經

云. 守護正法攝受正法最爲第一. □破

無隨喜心. 今疏但云隨喜他善者. 取意對上

耳. 九念十方佛者. 昔親狎惡友信受其

言. 今念十方佛念無等慈. 作不請友念無

等智. 作大導師□破順惡友心. 十觀罪性

空者. 了達貪欲嗔癡之心皆是寂靜門. 何

以故. 貪嗔若起在何處. 住知此貪嗔住於

妄念. 妄念住於顚倒. 顚倒住於身見身見

住於我見. 我見則無住處. 十方諦心我不

中      欄

可得. 我心自空罪福無主. 深達罪福相遍

照於十方. 4今此空慧與心相應. 如日出

時朝露皆失. 一切諸心皆是寂靜門. 樂寂

靜故. 以此□破無明昏暗. 是爲十種懺悔.

順涅槃道逆生死流. 能滅四重五逆之過.

若不解此十心. 全不識是非. 云何懺悔. 設

入道場徒爲苦行 終無大益. 涅槃云. 若言

勤修苦行是大涅槃近因緣者. 無有是處.

卽斯意也. 是名懺悔事中除滅重罪. 彼止

觀中更有別懺悔. 見罪亦有十心□破前

十. 而皆約觀行. 別歷十心大意觀罪性

空中意. 與下經文同. 不能繁引. 其中釋

文. 此疏不廣. 及下釋經皆已暗用. 今皆倂

引使知來處. 亦分疏中5主客之言. 疏向以

起心之次第者. 從微至著故□破則從[&FFFF]#至

細. 謂先起信心次生□愧等. 如垢衣受

垢. 先微後著. 若洗濯時先去[&FFFF]#垢後除細

垢. 言此中則以勝劣6爲言故者. 謂菩提最

勝等故. 疏. 一發菩提心爲懺所依者. 依菩

提心懺方爲眞懺. 不發心懺非是眞善. 故

五十八經云. 忘失菩提心修諸善根. 是爲

魔業故. 7從以是行本下通不次妨. 義如前

說. 疏. 餘如別說者. 此有二事. 一明二障者

體下疏更明. 二明別說見障. 卽如向引止

觀說也. 疏. 一一佛前及衆生前者. 佛爲懺

悔之主. 憑佛能除衆生是所對之境. 昔曾惱

害故 疏. 旣人天凡聖等者. 一一生衆中有

天. 一一佛前卽聖. 聖天見我屛過. 人見我

顯過故爲□愧. 此一段疏用一段經. 而有

下      欄

二意. 一以遍對□無□愧. 二從由遍運意

下. 亦以遍對□第四縱恣三業. 疏兼顯妄

計我人等者. 觀罪性空正破妄計而言兼

顯者. 以此有二意故. 一兼顯所治故下. 三

事皆是所治. 次下一一皆有能治. 謂勝義空

破妄計我人顯非斷常. 破撥無因果. 對

十方佛□外遇惡緣. 二者觀空正破橫計

我人.  今加後二故云兼也. 唯一性空破於

三過. 疏. 今初業爲報因三障首故下. 出別懺

業及先懺所以. 在文可知. 從非先有體下.

釋經於中有二. 先釋不從東方等來. 無

體性故. 卽是空義. 二8釋從顚倒生. 言釋空

所以者. 從因緣生卽空所以. 以從顚倒

生故. 成無體性空義. 從由業障海下. 卽普

賢觀經之文. 引此成上二義. 卽一切業障

海. 皆從妄想生. 若欲懺悔者. 端坐念實

相是也. 言令此空慧與心相應者. 亦卽普

賢觀經9文. 將此釋今經決定明見無有疑

惑. 空慧相應斯慧決斷故. 能如是知[&FFFF]#釋菩

薩字. 以令天子懺悔乃云菩薩. 如是者. 由

見二空之理卽爲菩薩故. 疏. 以喩俗有眞

無者. 卽中論意. 緣生幻有爲俗. 無性空理

爲眞. 疏. 有無二文三彰影略者. 謂說有中

略無報障. 說無之中略無煩惱. 從旣無我

下會前十心. 疏. 若謂爲空諸佛不化者. 中

論云. 諸佛說空法爲離於有見. 若復見有

空諸佛所不化. 疏. 故今顯非斷無下. 會

上十心以是緣成無性之無故. 非斷無所

以. 經言而受其報. 亦同淨名無我無造無

經數:一七三六

經名:大方廣佛華嚴經隨疏演義□卷第七十八

頁數:六一二

上      欄

受者. 善惡之業亦不亡. 疏. 定有卽常定無則

斷者. 亦中論偈. 1偈云. 定有則著常. 定無則

著斷. 是故有智者. 不應著有無. 言俱亦是

二者. 謂有無俱者. 則二見相違. 亦不離亦

斷亦常言故. 雙破二見者. 故經云. 諸佛不

說有斷常法. 疏故雖空不斷下. 亦中論偈.

論云. 雖空亦不斷雖有而不常. 罪福不

失是名佛所說. 疏. 令其眞念十方諸佛者.

若不了唯心見從外來取色分齊豈知

卽心卽佛. 若知心佛衆生三無差別. 爲眞念

佛. 善知識云. 念佛卽是念心. 念心卽是念佛.

佛無形相心無生滅. 心境一致故2云眞念.

疏. 又業亦如幻者. 重幻之義如前已引. 從

又幻非有無下. 上辨性空. 此下說中道. 疏.

以三昧力聲普聞故者釋妨. 妨云. 此土兜率

天鼓說法. 云何益及百千億等刹耶. 答意可

知. 疏. 今初皆有故字等者. 疏文有五一牒

經義. 言似牒前爲因者. 則似由聞□向及

得十地幷得三昧. 此三爲因見佛爲益. 二

從而前來未有下. 出不合加故字所以. 三

是以晉經下引古經爲證. 四應言聞說下.

正其經文. 五上句言位者下釋文. 位卽十

地. 言下句成行者. 卽諸力莊嚴三昧分. 得

十力釋3諸力義. 謂十力是佛果德. 今言

得者卽分得耳. 疏. 或迷說成諦等者. 卽第

五地中十諦之義. 言十諦者. 卽是十種觀察

四諦. 謂一善知俗諦. 二善知第一義諦. 三

善知相諦. 四善知差別諦. 五善知成立諦. 六

善知事諦. 七善知生諦. 八善知盡無生諦. 九

中      欄

善知入道諦. 十善知一切菩薩地.  次第成就

乃至善知如來智成就諦. 今言說成者. 卽論

經中第五成立諦名也. 以其第五觀於四諦

緣起集成故. 偏擧之隨言顯示故. 論中名

爲說成也. 疏. 然二皆有理者. 卽疏會通□

未見文故. 未可去取. 但以理通. 然其前解

似喩於煩惱故. 後似約業故. 又迷十諦惑

義多故. 疏. 更有異釋如賢劫經者. 會通異

釋九地已4引. 疏. 今初準晉經云. 種一□河

沙下. 疏文有二. 先通釋淸淨金網. 後別釋

一□沙言. 前中有三. 一引晉經梵本成寶

網義. 二牒擧今經. 三引纓絡. 成上二經. 今

初. 言多箇輪王者. 卽寶網是一. 等取金網

[&FFFF]#璃等多故. 有一□沙也. 言非5一輪王之

多善者. 則以舊經彈於今經. 云種淸淨

金網轉輪王一□河沙善根. 則一輪王有多

善耳. 言梵本亦然者. 卽以梵本成於晉

經. 疏. 而言淸淨金網者. 第二牒擧今經. 疏.

準纓絡上卷下. 第三引纓絡經成立二經. 於

中三. 一引經. 二成晉經. 三成今經. 今

初. 6言至第七地十三寶相輪者. 以初地七

寶二地八寶三地九寶四地十寶五地十一寶

六地十二寶七地十三寶. 八地已上不增寶

數. 故但云大應寶相輪等. 疏. 若順晉經下第

二成晉經. 謂今得十地成九地已上善根.

白淨同白雲寶故. 從卽前香幢雲者. 引前

行經證成晉經. 晉有白字前有雲字. 二經

合成纓絡白雲寶義疏. 若然但是所等則金

網無失下. 第三會取今經. 於中又二. 先順

下      欄

晉經收今經. 謂晉經得十地. 有九地已下

白淨寶等諸輪王善. 彼云白淨寶網等. 等卽

等於金銀輪等. 若是能等爲金網. 則十地

非金. 若以所等爲金金等何失. 則晉 經從

九地向下等. 今經從十□向當中向上等

故. 言無失則亦是多箇輪王善根. 謂得金

網等一□河沙輪王善根故云無失. 疏. 若取

十地爲淸淨金網正當十地者. 下直順金網

一轉輪王多善根義. 以三義證成. 一以無

畏珠爲淸淨義. 二以人攝化分齊同十地

義. 卽7次行經云. 住此轉輪王位. 於百千億

那由他佛刹微塵數世界中. 敎化衆生正同

十地攝報果中所化分齊. 三故下此王下. 以

轉益文證成. 此王轉益尙皆得於十地. 故

知此王卽是十地. 故彼經云. 菩薩安住淸淨

金網轉輪王位. 亦復如是. 則金網非所等. 正

是十地但其金字. 纓絡雖無. 餘經或有. 故金

剛頂經廣說金輪佛頂. 疏. 言一□沙者下. 第

二別釋□沙善根. 雖金輪爲所等. 能具義

則不同. 一□沙善根二經須一. 言九地亡

還者. 正順晉經從白淨九地向下等故.

疏. 今經影在後喩合中者. 出今經闕光之

理. 卽後得初禪. 喩合中經云. 菩薩摩訶薩

住淸淨金網轉輪王位放摩尼□淸淨光明

是也. 疏. 若直言得遇斯光下. 以理成立. 疏.

猶是牒前合中者. 卽是前明鏡世界喩中合

文. 文云. 菩薩安住淸淨金網轉輪王位. 亦復

如是. 若有暫得遇其光明. 必獲菩薩第十

地位. 以德依地成下. 出重牒所以. 不然下反

經數:一七三六

經名:大方廣佛華嚴經隨疏演義□卷第七十八

頁數:六一三

上      欄

以成立. 疏. 此品之末經來未盡者. 以說展轉

益竟. 應須結歸本光及隨好力幷現瑞成益

等. 今□無此明是未盡

普賢行品第三十六. 疏. 通謂二品明出現

因果等者. 疏文有二. 先正明. 後若爾何以

下解妨. 先[&FFFF]#妨有1三. 後卽以此義顯. 是會

前下釋通. 於中二. 先出所以答. 後經來未

盡答. 前中亦二. 先此上二句總答. 後若更別.

問下別答三問. 初答不問之難. 二欲會前故

不以瑞隔. 通前第二差別果終而無瑞難. 三

普法希奇下. 通第三平等因竟便有瑞難.

疏. 又前應有下第二經來未盡答. 以第四十

八經終無結束故. 此後更合有經. 然此但

通第二前無瑞證難. 疏. 別謂此品等者. 疏

文有二. 先眞就平等因果明. 後亦遠答下

對前問說. 於中又二. 先正對前問. 後前雖

已答下解妨. 文中分三. 初正答重難. 謂先

若未答應須答之. 不思議品已答. 何須重

答. 故爲此通. 二亦猶下引例. 三而妙中之

妙下. 重通伏難. 謂有難言. 若例相海等. 但

是重答. 何以別爲平等因果. 故爲此通. 古

德等者. 然平等因果乃是古意. 爲欲順古

故爲此通. 若疏正意欲將五品皆答所成

果問. 已如不思議品初說. 疏. 初2通顯二品

3義名下. 疏文有二. 先約平等釋. 後約出

現釋. 前中亦二. 先約同歸一理所以平等.

依性起修約因. 起用約果. 相盡同眞所以

平等. 後又因是果因下. 約二事交徹. 故云

平等. 以是得果不捨之因. 故云因是果因.

中      欄

依果起果之果. 故云果是果果. 如空法界

二文影略. 疏. 因果俱盡下. 二約出現釋. 疏.

別則品名下. 疏文有二. 先總後別. 總中言

品明所行非說人體者. 密彈苑公. 以彼釋

云. 普者遍也. 賢者善也. 行者道也因也. 謂若

依若正普遍法界塵毛爲普. 具滿衆善德

海爲賢. 得道不捨因行爲4之因行. 後便

廣引普賢三昧品中釋普賢身周遍之義. 曾

不說於行行之相故. 又以普屬人賢屬德.

故今彈云. 爲此以人取行非說普賢之身.

疏. 然普賢行下別釋普行. 於中三. 一標擧.

二釋相. 三料揀. 今初. 言諸經多有其名者.

法華經云. 若有受持讀誦正憶念解其義趣

如說修行. 當知是人行普賢行. 釋曰. 此卽

有名而相猶隱. 則受持讀誦是事行也. 正憶

念通智行理行也. 普賢觀經名觀普賢行法

經. 亦是持經禮懺坐禪皆其行耳. 故多有名

少辨行相. 故今辨之. 5疏言品中雖廣者.

6長行與偈一一皆是普賢之行. 猶散難見

故復束之. 疏. 一所心下二釋相. 疏. 上之十

行下. 三料揀. 於中二. 先融通. 謂前有圓融

行布事理等殊. 今總融爲一. 若不說事理

等異. 無可融故. 故略述其十. 後方總融. 二

又上十行下約位重揀. 兼會六釋普賢位

者. 已見上文. 二若獨位後下7結彈異釋.

卽是前總中所破. 然復有二. 一破其獨用

位後普賢故. 如前所引疏文. 二廣釋普賢

下. 結成非說人體. 兼示說人之處. 疏. 結

縛等名如常所辨者. 非唯易故指於常解. 然

下      欄

上經文早已頻釋. 恐後學難尋. 今更具出. 經

云. 一無智者. 卽是無明. 此通獨頭相應

二種. 二作惡者. 卽諸纏. 此有八種十8纏. 言

八種者謂一昏比. 二睡眠. 此二障止. 雜集

第七云謂修止時昏比睡眠爲障. 於9內引

昏比故. 三掉擧. 四惡作. 此二障觀. 論云. 於

修觀時. 掉擧惡作爲障. 於外能引散亂故.

10釋曰. 上一擧字卽是觀也. 五□. 六嫉. 此二

障捨. 論11云. 修捨時□嫉爲障. 由成就此.

於自他利[&FFFF]#[&FFFF]#門中數數搖動行人心故.

七無□. 入無愧. 此二障尸羅. 論云. 修淨尸

羅時無□無愧爲障. 由具此二犯諸學處

無羞恥故. 言十纏者. 更加忿覆. 俱舍頌

云. 或十加忿覆. 雜集云. 數數增盛纏繞身

心故名爲纏. 由此諸纏數數增盛纏繞一

切觀行者心. 於修善品爲障□故. 更有

五纏. 謂愛□慢嫉□. 經云. 結者. 雜集第六

云. 問結有幾種云何結耶. 何處結耶(此有三問)答

結有九種. 謂愛結□結慢結無明結見結取

結疑結嫉結□結. 應爲頌曰愛□慢無明見

取疑嫉□. 論云.  愛結者謂欲界貪. □結者. 謂

於有情苦及順苦法心生損害. 慢結者. 卽

七慢等. 無明結者. 謂三界無知. 見結者. 卽

三見. 謂薩迦耶見邊執見邪見. 取結者. 謂見

取12二戒禁取. 疑結者. 謂於諦理猶豫. 嫉結

者. 謂耽著利養不耐他榮. 發起心[&FFFF]#. □結

者. [&FFFF]#著利養於資生具其心[&FFFF]#惜. 釋曰. 云

何結何處結(二問)廣答如論. 疏. 故晉經云. 起

一嗔心等者. 以今經譯者爲順文令人誤

經數:一七三六

經名:大方廣佛華嚴經隨疏演義□卷第七十九

頁數:六一四

上      欄

解故. 引三經以正其義. 謂習禪者. 聞經

不見諸法爲大過惡. 便云惡本性空故云

不見. 見則妄想. 雖是正理不順今經. 故引

三經明是無惡過此. 爲不見有耳. 決定毘

尼者. 經但一卷. 優波離. 白佛言. 世尊. 或有

欲相應心而犯於戒. 或有嗔相應心而犯

於戒. 或有癡相應心而犯於戒. 何者爲重.

佛言. 若有菩薩如□河沙欲相應心而犯

於戒. 或有菩薩由一嗔心而犯於戒. 因嗔

犯者. 當知最重. 所以者何. 因嗔□故能捨

衆生. 乃至云. 所有諸結能生親愛. 菩薩於

此不應生畏. 所有諸結能捨衆生. 菩薩於

此應生大畏. 乃至云. 大乘之人因欲犯戒.

我說是人不名爲犯. 因嗔犯者. 名大過惡.

名大墮落. 於佛法中是大留難. 疏. 是以大

般若中下. 證於菩薩起嗔1中最重. 彼說

魔見衆生互相是非. 亦生歡喜而非大喜.

若見菩薩互相是非則生大喜. 過於常喜.

如二虎□小亡大傷. 二俱無益. 菩薩亦爾.

自他□損皆失二利故. 疏. 二何等下徵列

者. 疏文有四. 初標擧. 二古人寄位下2序加

釋刊定同此. 三此釋非不有理下. 辨順違.

四又所障下結成正義. 猶是古釋故有又言.

疏意取此不欲局配故爲正義. 疏. 亦從前

十及次十而成. 然有開合者. 疏恐文繁今

當略配. 其中名字有同初十. 有同次十. 今

且如次配於次十. 一由知深法了衆生心

行. 衆生心行最甚深故. 二由近友成勝業

報. 三由護法故知佛法. 四了達空界知深

中      欄

理趣. 五深入法界成妙義持. 六觀無邊心

卽是所詮故. 得能詮辯才演暢. 七具菩薩

行能隨心演. 八同菩薩善故能普遍. 九不

著諸劫常現影像. 十順諸佛法具一切

智. 從次十生旣如次第. 從初十生義同前

說. 上依不開若開合者. 如初二法皆是深

法. 則此開前合. 若此總持由於近友護法

而成. 則此合前開. 約理無方故云開合. 實

則如次義已周圓. 如三對前二. 旣然四五

承前可以思準. 疏. 第二正顯頌中文三. 初

總科. 二此是伽陀者. 是孤起偈. 揀非祇夜

不重頌前. 三前是略明下揀二文別. 疏. 此

中玄妙宜審思之者. 大經文理觸途多妙. 但

文言浩博不能具釋. 又理玄文易故令思

之. 旣云玄妙. 今重略釋. 初偈法喩雙標. 能

觀之智明橫周□永. 次偈遠二世間假名無

實. 卽是假觀. 3三一偈雙離分別及無分別.

以成空觀. 四有一偈解念無念. 卽中道觀.

又二卽是觀. 三卽是止. 四卽雙運. 五不動

遊刹於器界自在. 六融念劫於時自在. 上

二事理雙遊. 七遣二不二善會中道. 通二

世間. 八結三世間等同法界. 九結能遍身.

十結能所不二. 上半無二遣二. 下半復遣

無二. 若著無二卽是於二有能所故. 故知

無二非二故無所著. 疏. 九一頌知四種說

法行者. 卽三世間及時爲四. 若時分三世

間則成六種. 若於三世各三世間. 則有九

種. 總一切說卽是十義. 從而刹等說者釋

義. 刹及三世此義微隱故. 疏釋之 . 言融通

下      欄

者. 一塵卽攝一切. 何得刹中無說. 言顯理

者. 如色卽顯質□卽顯緣生卽顯無常卽

顯無性等. 言則觸類成敎者. 證顯理義

如前敎體中明

大方廣佛華嚴經隨疏演義□卷第七十八

大方廣佛華嚴經隨疏演義□卷

第七十九

唐淸□山大華嚴寺沙門澄觀述

如來出現品第三十七. 疏答第二會所行問

者. 以不思議法品中出現卽第二會所行故.

疏二釋名者. 疏文分三. 初正釋. 二若唯約

化下結彈古義. 三若來卽出現下會六釋. 初

中四. 一總釋. 二如來雖下結前生後. 三若依

法身下別釋. 然法身若約報上論法應云

眞如出纏是法身出現. 今以出纏爲報. 直

就體上故. 云如理常理. 餘二可知. 四今以

新佛下融通會釋. 於中二. 先會三身十身.

後會品名證成前義. 前中有三. 初以法報

相對. 二眞應相對. 三結融三十. 今初. 言新

佛舊成曾無二體者. 以報就法如出[&FFFF]#之

像. 像本舊成故無二體. 4言新成舊佛法報

似分者. 以法就報如金成像. 金像似分

以有未成像金故. 今成像竟似分二矣.

前對是非異. 此對是非一. 非一卽非異故. 言

似分竟無二體. 疏. 無不應時下. 第二眞應

相對. 以辯融通. 法報皆眞體上常用故. 卽

經數:一七三六

經名:大方廣佛華嚴經隨疏演義□卷第七十九

頁數:六一五

上      欄

眞成應用不離體故. 卽應而眞. 疏. 三佛圓

融下第三結融三十. 謂以三佛放十佛. 不

出三身. 三身旣融. 十身卽三自1體無□

故. 辯應成下結成正義. 疏. 是以晉名下第二

會品名. 二2經品名卽爲二別. 先會晉經. 初

二句總標. 以將晉經3用成前義故. 有是

以之言雖是義加者. 梵本無故. 後以應雖從

緣下釋性起義順應現義. 於中總有六義.

證成性起. 今初. 立理卽不相違門. 然出現

義亦名緣起. 亦名性起. 若取相說覽緣出

現故名緣起. 謂由衆生業感如來大悲而

出現故. 八相成道從法性生故名性起. 今

以從緣無性緣起. 卽名性起. 又淨緣起常

順於性. 亦名性起故云應雖從緣不違性

故. 疏. 無不從此法界流故者. 第二引梁論

證成. 卽相成門明性成於緣故. 此性起自

有二義. 一從緣無性而爲性起. 二法性隨緣

故名性起. 前段卽初義. 今段卽後義. 亦應

云無不還證此法身故. 此乃緣智相成卽

緣成4性. 卽是前義. 但前取無違. 今取相

成是故此爲相成門也. 疏. 以淨奪染性卽

起者. 第三明相奪門. 亦是通妨. 謂有問言.

性起唯淨緣起通染. 云何緣起卽是性起. 故

爲此通. 謂緣起有二. 一染二淨. 淨謂如來

大悲菩薩萬行等. 染者. 謂衆生惑業等. 若

以染奪淨則屬衆生故唯緣起. 今以淨奪

染唯屬諸佛故名性起. 疏. 若離於緣性□

說故者. 卽第四是相卽門. 亦是通妨. 謂有問

言. 緣起約事性起約理. 如何相卽. 故爲此

中      欄

通. 從緣無性方顯性起. 又由見緣推知性

起. 若離於緣復論何性. 離緣有性是斷空

故. 疏下加性起者. 卽第五段引當經證. 卽

以人表法門. 疏. 妄雖卽眞下第六以妄隱眞

門. 亦是解妨. 妨云. 若緣卽性妄本自空. 當

體卽性何以不得染奪淨耶. 故爲此通淨

緣順性染緣違故. 故瓔珞云. 始起一想5住

於緣. 順第一義諦爲善. 違背爲惡. 疏. 今以

起義多含直云出現下. 第二會通今經. 則

性起局性. 6出現卽起. 起含緣性故曰多

含. 言從性者. 性起卽法身. 從因者. 緣起緣

起卽報身. 從眞從感卽是化身. 而從眞約佛

通於緣性. 謂依法7報而起於化名曰從

眞. 從感約生卽是緣起. 由上諸義故云多

含. 結彈六釋□顯可知. 疏. 一衆生外增上

業者. 揀異內異熟業. 疏. 謂多有情應生此界

共業同變者. 卽唯識論釋初能變中處之一

字. 論云. 所言處者. 謂異熟識. 由共相種成

熟力故. 變似色等器世間相. 卽外大種及所

造色. 雖諸有情所變各別. 而相相似處所無

異. 如衆燈明各遍似一. 釋曰. 此釋共變之

義相似名共. 論又云. 誰異熟識變爲此相.

有義一切. 所以者何. 如契經說. 一切有情業

增上力共所起故. 有義不許. 乃至云經依

少分說一切. 言諸業同者. 皆共變故. 釋曰.

此揀通局. 卽今疏文. 疏. 依此義云應生

此界故下. 結云各隨所宜而得受用. 若不

應生豈安樂界所有衆生變爲此界之穢土

耶. 疏. 於中有四句. 謂共中共等者. 卽唯識

下      欄

第二引瑜伽論說共不共中. 各有二種. 共

中二者. 一共中共如山河等. 非唯一趣獨能

用故. 二共中不共. 如己田宅及鬼所見爲

水火等. 卽於彼境非互用也. 不共中二者.

一不共. 中不共如眼等根. 唯自識依用之

緣境. 非他依故. 二不共中共如自色8塵

根. 他亦受用9故. 疏. 一約同居等者. 地前菩

薩未生受用同居變化. 亦以善業共變此

土. 疏. 二約能化. 謂隨諸衆生等者. 卽淨名

意能化菩薩非自業成. 以大悲故取10土攝

生及衆生之類. 皆淨名經. □如世界成就品

引. 疏. 先成器界等者. 俱舍十二云. 壞從獄

不生. 至後器都盡. 成劫從風起. 至地獄初

生. 論釋云. 謂成劫中初一劫起器世間. 後十

九劫起有情漸住. 壞中後11一劫壞於器界.

前十九劫有情漸捨. 二十中劫初劫唯減後

劫唯增. 然此二時等中十八成壞. 時量法爾

先成必在後壞. 疏. 一品之中下. 總顯喩意.

疏. 廣大難知周十方故者. 是下結文. 疏. 以

十句各結一喩. 文皆暗用. 可以意得. 疏.

體無生滅亦是下結文結第三也. 疏. 12準

五卷大悲經13第三云. 有千葉故者. 結云. 阿

難何故名爲賢劫. 阿難此三千大千世界. 劫

欲成時盡爲一水. 淨居天子以天眼觀見

此世界. 唯一大水見有千枚諸妙蓮華. 一一

蓮華各有千葉甚可愛樂. 彼淨居天因見

此華心生歡喜. 踊躍無量而皆[&FFFF]#歎言. 奇

哉希有. 奇哉希有. 如此劫中當有千佛出

興於世. 以是因緣遂名此劫號之爲賢

經數:一七三六

經名:大方廣佛華嚴經隨疏演義□卷第七十九

頁數:六一六

上      欄

1劫. 我滅度後當有九百九十六佛. 疏. 次第

合前者. 一淸淨離垢光合善淨光明風輪. 此

約能成. 若約所成義類亦同此. 一能成如

來無漏無盡智合成色界. 色界離於欲過

故如無漏. 四禪不壞如無盡也. 二普照光

合淨莊嚴風輪. 三持佛種性合堅密無能壞.

四[&FFFF]#出無能壞合勝高輪. 五一切神通合不

動輪. 六出生變化合安住輪. 七普隨順合

莊嚴輪. 八不可究竟合無盡藏. 九種種莊嚴

合普光明藏. 十不可壞合堅固根. 其所成德

可以意取. 疏. 所成唯果德者. 唯釋於法如

無漏無盡智不傾動力等. 皆果德也. 能成通

因果者. 如持佛種性. 一切神通皆通因果.

疏以緣奪因者. 此中化2生衆生. 自力爲因

佛力爲緣. 餘可思準. 疏. 大諾健那者. 此云

露形也. 疏. 其量廣無數厚十六洛叉者. 是

俱舍頌上二句云. 安立器世間. 風輪最居下.

疏. 故淨名云. 其無□慧無若干者. 卽第三

菩薩行品. 經前已頻引. 今更略示因說香飯

爲佛事竟. 便明諸佛功德平等云. 阿難汝

見諸佛國土地有若3干. 而虛空無若干

也. 汝見諸佛色身有若干. 其無□慧無若

干也疏. 若將一一通前十下結彈古釋. 疏.

淨意如島總以喩顯等者. 此中有深止觀宜

審思之. 第二身業疏唯有五界者. 結示正

義非是略也. 彈於古釋. 古云. 應有十句. 但

文略耳. 故今彈之. 疏. 明如來出現有十種身

者. 疏文有四. 一正科經文. 二此卽八地下

會釋十身. 三四是菩提下隨難重釋. 四一

中      欄

一喩中下釋文. 此亦古德同迷之處. 不知

此十卽十身故. 疏. 初二合初句世出世異故

者. 謂初二句皆合破暗作明初句. 滅惡生

善. 卽世間破暗作明. 惡卽黑暗善卽明故. 後

句破愚爲智. 卽是出世破暗作明. 疏. 三拔四

流等者. 卽大慈救護大悲度脫. 合變濕令燥.

四流是濕出世是燥. 定水是濕菩提是燥. 不

比定水故. 疏. 道品通長下合上生長草木.

三乘草木卽藥草喩品三草二木. 初會已引

4喩. 高原喩聲聞者. 5不生佛法蓮華故. 卽淨

名第二. 譬如高原陸地不生蓮華. 卑濕□

泥乃生此華. 如是聲聞諸結斷者. 於佛法

中無所復益. 煩惱泥中乃有衆生出佛法

矣. 前亦已引. 故法華經法師品內穿鑿高原.

亦肉聲聞. 疏. 又旣約機6說異則照高未能

兼下等者. 如照高山未照黑山. 若照黑

山卽照高山. 謂說華嚴是照高山二乘不

預. 說阿含等菩薩常聞等. 餘例可知. 疏又

若捨化下. 約會權歸實. 然經但有先照高山

之言. 無有後照高山之語. 今以義心必有

之矣. 會樹歸實先棄人天. 非出離故. 如

平地落照. 次捨聲聞. 令自悟故. 如高7原

無光. 次捨緣覺. 令起悲故. 如黑山掩曜.

次捨三乘. 歸一乘故. 如山銜夕陽故. 先

大後小卽從本流末. 於一佛乘分別說三

等. 捨小歸大卽攝未歸本. 則二義皆具. 疏

略中五事皆盲等者. 亦通外難. 謂有問言. 五

事皆盲. 何不言無解等眼. 答意可知. 疏. 此

卽涅槃下. 會涅槃第九. 初明三罪最重有

下      欄

涅槃因. 不說闡提. 後聖行品下收闡提云.

一闡提人雖復斷善. 猶有佛性. 故總收之.

此四明至惡不捨. 言三罪者. 一謗方等經.

二犯四重8禁. 三作五逆罪. 此三未必撥無

因果. 撥無因果卽一闡提. 疏. 令離苦集者

現在身苦爲苦果也. 及諸煩惱未來苦因義

兼惑業. 上二皆集. 第三語業. 疏圓音之義

下分三. 初總明. 二釋文. 三彈古. 初中疏一

[&FFFF]#昔等者. 昔有三義. 一云. 諸佛唯是第一義

身. 永絶萬像無形無聲. 直隨機現無量色

聲. 9猶谷無聲隨呼發響. 然則就佛言之

無音. 是一約機論之. 衆音非一. 而言一音

圓音者. 良由一時一會異類等解隨其根

性. 各得一音不聞餘聲不亂不沓. 顯是

奇特. 故名一音. 音遍十方隨機熟處無不

聞故. 名爲圓音. 非謂如空遍滿無別韻

曲經云. 隨其類音普告衆生. 斯之謂也. 二

云. 就佛言之實有色聲. 其音遍滿無所不

遍. 但無五音四聲等異. 無異曲故名爲一

音. 無不遍故名爲圓音. 但是圓音作增

上緣. 隨根差別現衆多聲. 猶如滿月唯一

圓形. 隨器差別而現多影. 亦如長風隨其

衆竅聲有多種. 經言. 佛以一音演說法. 衆

生隨類各得解. 三云. 如來於一語業之中

演出一切衆生言音. 是故令彼衆生各聞己

語. 非是如來唯發一音. 但以語業同故名

爲一音. 所發多故名爲圓音. 如舍支聲尙

多音齊發. 肉如來耶. 二辯違者. 上來三解偏

取皆失. 初第一義無形無聲. 非一音義

經數:一七三六

經名:大方廣佛華嚴經隨疏演義□卷第七十九

頁數:六一七

上      欄

故. 但隨他音非自音故. 第二唯是一 語無

多音故. 一不卽多豈爲圓音. 有則多亦應

有. 無則一亦須無. 何得一有而多無耶. 第

三雖但是多. 又無一故. 若語業同一切衆

生豈一音耶. 故□非也. 第三會通者. 上但

責偏不謂全失. 合上三義. 方是圓音之一

義耳. 謂多卽一. 若多不卽一則非一音. 一

復卽多若一不卽多. 卽非圓音. 二卽是空

空卽是二. 若二不卽空是所執故. 不無性

故. 非圓非一空不卽二非音非圓故. □

融無□卽是圓音. 此中三義. 謂初是無生滅

義. 次一是無邪曲義. 後一是普至義. 是知

得其1正義. 則傍收無遺不得正意. □爲

乖理. 疏文有十音下. 第二正釋經文. 在文

可見. 但初一卽隨類音亦同淨名. 佛以一

音演說法. 衆生隨類各得解. 皆謂世尊同

其語. 斯則神力不共法. 釋曰. 此卽詞無□解.

以辯一音. 三四皆引寶積. 亦卽淨名寶積長

者子偈[&FFFF]#一音. 次上所引第二偈云. 佛以

一音演說法. 2衆生各各隨所解. 普得受行

獲其利. 斯則神力不共法. 釋曰. 此卽法無□

解云一音也. 第三偈云. 佛以一音演說法.

或有恐怖或歡喜. 或生厭離或斷疑. 斯則

神力不共法. 釋曰. 此卽義無□解云一音

也. 疏此十圓融下結成上義. 疏. 是知或謂無

聲下. 第三結彈古說. 至結前二. 以其第三

可入正故. 言皆大地之一塵者. 約收以結

則此一塵不離地界. 積多小塵可成大地.

積其多義以爲圓音. 若約3斥彈異說之

中      欄

微. 豈同正解廣大智地. 疏. 今初收上十聲下.

疏文有三. 先釋經文. 二更以四句下以義

融攝.  四句可思. 後名爲如來圓音下結歎.

疏. 若佛音聲是有法非非法者. 釋曰. 此非法

音卽是眞理爲非法耳. 疏. 一將成正覺念相

欲盡等者. 卽起信論意. 數段論文參而用之.

論4云. 菩薩地盡一念相應. 覺心初起心無

初相. 以遠離微細念故. 得見心性. 心卽

常住. 名究竟覺. 今取意釋. 故云將成正覺.

言念相欲盡者卽微細念也. 此念亦名生

相. 卽論三細之一. 論云. 一無明業相. 以依

不覺故心動. 說名爲業. 動則有苦. 果不離

因故. 釋曰. 此念卽細中之細. 今無此相云

細念都亡. 言得見心性者. 卽上論文言等虛

空界法界一相 者. 卽論釋本覺之文. 論云.

所言覺義者. 謂心體離念. 離念相者. 等虛

空界無所不遍法界一相. 卽是如來平等法

身. 依此法身說名本覺. 釋曰. 今略取二

句彰所顯本覺. 言始本無二者. 卽所成始

覺. 彼論釋前說名本覺. 5竟後云何以故本

覺義者. 對始覺義說. 以始覺者卽同本覺

故. 始覺義者依本覺故. 而有不覺. 依不覺

故說有始覺. 又以覺心源故名究竟覺. 不

覺心源故非究竟覺. 釋曰. 今疏取意. 故

云始本無二. 言契同諸佛. 平等法身下. 結

成上來無二之義. 平等法身卽前本覺. 6言故

云說法界下以經帖成. 疏. 三德涅槃者. 涅槃

意明. 疏在法華經7以體從用. 名如來知見

者. 涅槃約理知見約智. 知見有性非無有

下      欄

理. 涅槃亦有般若之德非無有智. 涅槃乃

是攝用從體. 但稱涅槃以爲所證. 法華經

明以體從用但名知見. 故法華論釋開義

云. 開者無上義. 卽雙開菩提涅槃. 示法身

同卽唯約理悟. 約菩提卽是於智明8其理

智. 肉知法無性豈非理耶. 故今疏云以體

從用等. 疏. 深固幽遠者. 卽法華經師品文.

文云. 此法華經藏深固幽遠. 無人能到. 今

佛敎化成就菩薩. 而爲開示. 釋曰. 幽遠深

固名爲□密. 疏初心同[&FFFF]#下解妨. 解妨云.

法華經除諸菩薩衆信力堅固者. 又三根聲

聞初發大心. 皆[&FFFF]#法華如來知見. 何要此

位方爲說耶. 故爲此通. 約究竟故. 爲等

覺說實則此法通被始末. 疏. 更一9下生者.

第二會. 初已廣分別. 疏. 有說初地卽得者. 六

地已引. 卽仁王云. 若得信心必不退進入

無生初地道. 疏. 爲說信等者. 卽初地淨治

地法. 信悲慈捨無疲厭. 知經論了世法. 堅

固力□愧莊嚴供養佛也. 疏. 後後圓淨者.

釋經寶字. 以此十法淨治地障. 地地漸淨

故云後後. 疏. 十地地智一一開發者. 卽釋

智慧華開敷. 不斷二利者. 不斷大悲行等. 地

地之中有二利故. 疏中道者名爲佛性. 初二

會中已廣分別. 言爲上上智觀者. 亦涅槃文

六地已引. 應以法空智斷一切惑者. 此有

二意. 一以法空揀於人空. 照惑無本無斷

斷故. 二言一切者. 兼斷所知亦煩惱故. 第

四出現意業. 疏約體遮詮下釋此段經. 疏文

有三. 初總釋文意. 二別[&FFFF]#異釋. 三會釋

經數:一七三六

經名:大方廣佛華嚴經隨疏演義□卷第七十九

頁數:六一八

上      欄

歸宗. 今初. 心卽是王. 就王辯體. 智則是所.

約所明用. 體則表詮不逮故但遮詮. 用則

相可照著故寄表詮. 然用亦有遮詮. 同體

故. 無分量故. 若一向遮則無由顯妙. 故

寄表詮以辯玄極. 而言寄者. 謂寄所顯王

寄用顯體. 又用及心所皆有遮義. 今但寄

表以顯於深. 疏. 然此一文下. 第二別[&FFFF]#異

釋. 於中二. 先標. 後一云下別說. 略有三說.

不離一宗卽分爲三. 初二師卽法相宗. 二

結前生後. 三[&FFFF]#法性宗. 就初師中有五. 一

正明. 二解妨. 三反成. 四引證. 五重解妨.

今初. 1言無彼2有漏染心心所而有淨分者.

唯有八識心王及二十一心所. 卽遍行五別

境五善十一也疏果位之中解妨. 有徵問云.

若爾則王所俱有. 何以王上言不可得. 故此

釋云. 果位之中識劣故云不可得. 智强故云

智無量. 言識劣者. 以二分中. 但有淨故.

不同衆生分別强故. 言智强者. 無惡慧

故. 決斷勝故. 疏. 若必無王下. 第三反以成

立. 智是心所. 若無心王智何所依. 疏. 故成

唯識下第四引證. 言是淨無漏界者. 漏卽

垢染. 旣言無垢識則有識矣. 又云圓鏡智

相應. 明有心王與所相應. 非所獨立. 是故

結云有王明矣. 疏. 言轉識下. 第五重通妨

難. 謂有難言. 旣言轉八識成四智. 3明唯

智無識. 故今釋云智依識轉等. 言依識轉

者. 識爲主故. 智非主故. 然唯識轉有三師

義. 今□用之. 此是一師上智强識劣. 亦是

一師. 疏一云. 以無積集思量等義下. 此義有

中      欄

三. 初正明. 二引證. 三遮救. 今初. 以集起

名心. 思量名意. 分別名識. 今果位中八不

積集種子而起現行. 七不思量第八爲

我. 而言等者等取前六. 又不分別諸境. 所

以爾者. 以皆與四智相應故言無耳. 非不

有彼無集第八. 無思第七. 無分別六. 是故

結云非無心體. 疏. 故攝論下. 二引證. 非心

非思義故者. 明八非積集七非思量等. 疏.

亦非非心4爲所依止者. 三遮救也. 恐有難

云. 若非心義無分別智. 應依於色. 故今顯

云. 所依之王非全無體. 此上總標有也. 次

心種類故下釋成有義. 謂是心種類安得非

心. 5次云. 以心爲因下. 復釋上文心爲種類.

言此位者卽是果位. 謂以集起等心爲因.

引得果位淨6八識故. 不可名爲非心也.

如無表色依表色生故得名色. 據此亦得

名無集起心等. 疏. 上之二解俱明心意識有

者. 第二結前生後. 明結前二是法相宗. 生後

一解是法性宗. 問二俱是有. 復有何別. 答

前7釋有淨無染. 後釋有體無用. 故義不同

也. 然二義相成. 以無思等故說無染. 以無

染故說非積集思量義等. 疏一云. 佛果無

實心意等者. 卽第三師是無相宗. 及法性宗.

先正明可知. 故金光下第二引證. 論當第

三. 應云此中自性身者. 卽法身也. 釋論云.

8唯有眞如及眞如智獨存. 名爲法身. 疏. 上

之二宗偏取皆妨. 下第三會釋歸宗分二. 先

明不可偏取. 二明會成正義. 前中亦二.

上二句標. 後若依前義下解釋. 於中又二. 先

下      欄

離破後合破. 前中先明法相宗妨. 疏. 文分

三. 初奪破. 次縱破. 後遮救初中9二. 先明

違義. 以不得卽有卽空故成增益. 後亦不

能通. 不可得言下. 明其違文. 以文但云心

意識俱不可得. 不言染不可得故. 疏又此

淨分此何不說下. 第二縱破縱許淨有染無.

經何不言有淨分也. 疏. 彼無垢識而得說

耶下. 第三遮救. 二句疏文遮其兩救. 上句

恐彼救云. 淨相難說故不言之. 故今遮云.

彼莊嚴經何得說有無漏識耶. 豈非是淨.

下句恐彼救云. 經言□得意在於染. 故亦

遮云. 經何不言染不可得. 疏. 若依後義下.

明法性宗妨. 於中二. 先奪後縱. 前中亦二.

先明違義. 公空□有故云損減. 二亦不能

通下明其違文. 文中旣言智無量故知如來

心. 不言知如來智. 明知假智知心心則有

矣. 何得言無. 疏. 又心旣是無下. 第二縱破.

縱汝心無智有亦有二過. 一違義. 心王最

勝尙說爲無. 智無所依豈當獨立. 如無君

主何有臣下. 二非唯下明其違文. 言上

10二論者. 卽唯識攝論言涅槃滅無常則通

五蘊. 故經云. □陳如因滅無常色而獲常

色. 受想行識亦復如是. 旣有常識則有心

矣. 疏. 若二義雙取下第二合破二宗. 成四

謗故. 此亦遮救. 謂有救云. 上之二宗偏取

不可. 合豈過耶. 故云. 合則相違. 以其定謂

有無非卽有之無卽無之有故. 若爾互泯雙

非可乎. 故答云寧逃戱論以無詮當故. 疏.

若爾何以指南下. 第二會成正義. 於中有

經數:一七三六

經名:大方廣佛華嚴經隨疏演義□卷第七十九

頁數:六一九

上      欄

四. 一徵前起後. 二今釋此義下雙標二章.

三今初若後宗言下別解1二門. 四然佛尙不

說下謙退總結. 初二可知. 三中分二. 先別

會二宗後通會二宗. 前中卽分爲二. 先會

法性宗. 意云. 心卽是如智卽如智. 離心無

如則知有如已有心矣. 肉卽體之用故稱

如智. 卽用之體卽是眞如. 如一明珠. 珠體

卽如. 明卽如智. 豈得存如亡於心矣. 疏. 前

宗以純如下會法相宗. 意云. 卽如之有. 有

豈乖如. 如境卽2虛則有心無失. 疏. 是知

卽眞之有下第二通會二宗. 卽眞之有是法

相宗. 卽有之眞是法性宗. 兩不相離方成

無□眞佛心矣. 疏. 後消經意下第二釋經

文. 於中有三. 初略明卽雙標遮表3二故.

晉經下引證雙證遮表. 旣言知心無量則

有心矣. 言無最失. 疏云何深玄下. 第三廣

釋. 卽雙釋遮表. 卽分爲二. 第一釋寄遮

顯深. 第二釋寄表顯深. 前中四. 初明偏語

不能盡理. 二結性相二門難思. 三明總具

性相不可別彰. 四明不卽不離故難顯說.

今初. 略有四對. 一有無者卽別對二宗. 二

染淨卽法相宗. 三一異者通對二宗. 四情非

情亦對二宗. 初對義者事卽理故非有. 理

不失事故非無二. 染淨4對. 淨約絶相染

約契性. 言不斷性惡者. 惡同以心性爲

性. 若斷性惡則斷心性. 性不可斷. 亦猶

闡提不斷性善. 三一異對. 通對二宗. 卽體

之相能包. 卽相之體一味. 四情非情對. 亦

對二宗. 卽用之體同色. 卽體之用徹幽

中      欄

言無殊色性者. 卽起信論云. 以知色性卽

智性故. 說名智身. 以知智性卽色相故. 說

名法身遍一切處. 又梵行品云. 知一切法

卽心自性故情非情性曾何異體. 疏. 口欲辯

下二結性相難思. 疏. 是知佛心下. 三總具

性相不可別彰. 皆雙融前二宗之法. 疏. 心

中非有意下. 四明不卽不離故難顯說. 於

中三. 初約八識心王辯. 二王所對辯. 三一

一結例. 言非有者是不卽義. 二相別故. 亦

非不有. 是不離義. 無二體故. 又非有者. 以

無二體互攝盡故. 亦非不有者. 二俱不壞

力用交徹故. 疏. 言寄表下. 第二釋寄表顯

深可知. 疏. 然佛尙不說下. 第四謙退 結成.

佛尙不說者. 卽此經云心意識皆不可得. 是

不說也. 釋迦掩室於摩竭. 淨名杜口於毘

耶. 皆佛不說也. 果海離言唯證相應. 皆不

可說. 有因緣故者. 卽四悉檀. 因緣則得無

說之說耳. 疏. 合中謂諸乘下. 疏文有三. 初

正釋文. 二豈不依心及依理者設難也. 依心

約法相宗. 依理約法性宗. 三豈不向言王所

無二下釋通. 此釋依心. 後良以佛智下釋依

理義. 於中四. 初正釋. 二引例. 三引證. 四

擧肉. 今初. 卽□向經云. 無有智外如爲智

所入. 亦無如外智能證於如. 今但通上豈

不依理難. 故但引前句. 謂彼難云. 上言唯

如如及如如智獨存. 則智依如矣. 何言無

依. 故今釋云. 智外無如. 故無所依. 然彼□

向經文. 自有三意. 一約如體性空故. 智外

無如. 智體性空故. 如外無智. 二如智一味

下      欄

同一眞體. 安得智外更有如耶. 三約事事

無□擧一全收. 今但用5初二意以酬難

竟. 後意卽在第四擧肉之中. 疏. 亦猶淨名法

隨於如無所隨 故者. 二引例也. 卽目連章.

彼約性相相對. 此約如智相對. 義非全同

義勢相似. 故云引例. 言法隨於如者. 法卽

一切. 一切法卽如. 故云隨如. 言無所隨故

者. 經自釋隨如之義. 由法卽如. 法外無如.

故云無所隨. 故若有所隨能所未泯. 豈得

隨如. 又法外有如. 法非如矣. 故無所隨方

曰隨如. 此中亦爾. 若有所依智外有法. 能

所未忘不名如智. 如外有智智亦不如. 故

得引例. 疏. 文殊般若云. 若無境界則無所依

者. 三引證也. 文義全同. 故得引證. 卽大般

若曼殊室利分光明覺品已引. 今當更引. 經

云. 若知我性卽知無法. 若知無法卽無境

界. 若無境界卽無所依. 若無所依卽無所

住. 釋曰. 今但要無依之言故但引一對. 疏.

肉佛智外無法可得6下. 第四擧肉. 謂上引

二經. 但明契理無依心境雙寂. 卽事理無

□之義. 已通前難. 肉今約事事無□擧一

全收. 卽□向中第三意也. 佛智稱眞收法

界盡. 差別之事皆隨於理在佛智中. 肉所

證如寧在智外. 此約相入門. 下句云以一

切法卽佛智故者. 釋上無法可得. 約相卽

門. 佛智卽一切一切卽佛智也. 疏. 卽轉釋前

依者. 謂疏意明初喩爲總含下九喩. 故下

喩中節節指初. 今以第一喩云虛空爲一

切法所依. 喩佛智爲一切世出世智所依

經數:一七三六

經名:大方廣佛華嚴經隨疏演義□卷第七十九

頁數:六二○

上      欄

故今釋之. 云得爲依依彼出故. 疏. 雖出

諸智佛智1不減菩薩成佛佛智不增者. 如山

出雲山亦不2減. 如谷納雲谷亦不增. 海

中板喩卽十行品. 疏. 列名中衍[&FFFF]#諸公等者.

疏文有三. 初[&FFFF]#昔. 次此釋亦無大過下會

釋. 上句總明. 果地具此三道下. 爲其通釋.

恐有難云. 助等是因何將釋果. 故爲此通.

三今更一下申今正解. 於中二. 先總明. 後

一大圓鏡下別辯. 然取唯識論以爲疏文.

心無染著巧方便智寶爲大圓鏡智. 論云. 一

大圓鏡智相應心品. 謂此心品離諸分別. 所

緣行相微細難知. 不忘不愚一切境相. 性

相淸淨離諸雜染. 純淨圓德現種依持. 能現

能生身土智影. 無間無斷窮未來際. 如大

圓鏡現衆色像. 釋曰. 觀上論文自分主客.

但云不忘者常現前故. 不愚者不迷暗故.

餘義可知. 論云. 二平等性智相應心品. 觀

一切法自他有情情. 皆悉平等大慈悲等□共

相應. 隨諸有所樂. 示現受用身土影像

差別. 妙觀察智不共所依無住涅槃之所建

立. 一味相續窮未來際. 釋曰. 由昔因中執

有我故. 自他不等. 今由我無故皆平等. 言

一味者一無漏味. 餘義可知. 由涅槃故. 此

識□共悲智俱行. 論云. 三妙觀察智相應心

品. 謂此心品觀察諸法自相共相無□而轉.

攝觀無量總持定門. 及所發生功德珍寶.

於大衆會能現無邊作3用差別. 皆得自在

雨大法雨斷一切疑. 令諸有情皆獲利樂.

釋曰. 攝謂攝藏觀謂觀察. 功德珍寶卽六度

中      欄

道品等. 論云. 四成所作智相應心品. 謂此心

品爲欲利樂諸有情故. 普於十方示現種

種變化三業. 成本願力所應作事. 釋曰. 四

智廣義初會已明. 今以疏有故復重引. 令

知主客. 疏. 同法華□中明珠下. 七喩之中

此當第六. 如安樂行品明. 一乘圓智居佛

心頂. 以權覆實如在□中. 開權爲解. 前亦

已引. 疏. 然約下智不及下釋上密義. 故法華

云. 我以無數方便種種因緣譬喩言詞演說

諸法. 是法非思量分別之所能解. 唯有諸

佛乃能知之. 所以者何. 諸佛世尊. 唯以一

大事因緣故出現於世. 釋曰. 種種說法皆

爲一乘. 衆生不知故云□密. 故涅槃下引

證. 亦如前引. 疏. 體勝用深下疏文有二. 先

釋經. 後解妨. 今初. 言純淨圓德現種依持

者. 純卽無雜淨卽離染. 圓者滿義. 現行功

德之依. 種子功德之持. 自性明善名爲淸淨.

有漏永亡云離諸雜染. 餘如前釋. 疏. 今以

四智圓融下二解妨. 妨云. 何以將法相宗

釋法性義. 故爲此通. 謂彼四智超然不同.

今一具四. 豈得同耶. 先將四寶以肉四

智. 此卽別義. 於一寶上復具四德. 卽圓融

義. 肉四圓融十中之一. 豈得言同. 欲顯包

融故用釋之. 疏. 第五珠消海水喩□前以

釋. 疏文分二. 先明智斷不同. 後又前下橫

□分別. 一佛果中具有四智名橫. 菩薩歷

位具有四智名□. 言皆是釋上爲依之義

者. 卽虛空無依爲依. 喩中之一義也. 疏. 起

世婆沙等說者. 起世卽經. 婆沙卽論. 皆同俱

下      欄

舍. 俱舍云. 此下過二萬無間深廣同上七捺

落迦. 八增皆十六4等是也. 疏. 俗典云. 沃□

石者. 山海經說尾盧壑. 又云注下亦如彼說.

莊子秋水篇亦明. 已見□向品. 疏. 別顯用

相下疏文分三. 初[&FFFF]#昔. 二辯順違. 三申正

義. 今5初. 卽靈辯法師. 此三昧名. 卽唯識第

九. 論云. 一大乘光明定. 謂此能發照了大乘

理敎行果智光明故. 二集福德王定. 謂此自

在集無邊福如6王勢力無等雙故. 四賢行

定. 謂此能守世出世間賢善法故. 四健行

(平呼)定. 謂佛菩薩大健有情之所行故. 攝論第

八意亦同此. 首楞嚴者. 是梁論名. 卽健行

義. 然是梵言. 此云一切事畢竟. 又[&FFFF]#法師

云. 初定空智除不善障. 二除著禪障. 三除

煩惱障. 四除所知障. 賢首云. 初能除流散

雜染業. 二能除味定著靜 障. 三能除根本無

明障. 四能除盡成果智障. 與前大同. 疏. 此

釋配定可爾下. 第二辯順違可知. 疏. 今更

一解下. 三申7今正義. 於中有二. 先總後

別. 今初所成卽是四定者. 如唯識論. 定爲

能發智爲所發. 四智卽是所成. 今明佛具

四智. 令諸菩薩能具四定故. 智爲能成定

爲所成. □配之相下別當具. 疏謂一佛以卽

事而眞智下. 第二別釋. 一一智中文皆有

8三. 初擧能成智. 二治於下治所破病. 三令

得下顯所成德. 文□可知. 疏. 肇公亦云下.

卽涅槃無名論. 第七妙存中文. 然則玄道存

乎妙悟. 妙悟在於卽眞. 卽眞則有無齊觀. 有

無齊觀則彼已[&FFFF]#二. 所以天地與我同根.